Document ID: 32009R0566

UREDBA KOMISIJE (ES) št. 566/2009
z dne 29. junija 2009
o vpisu imena v register zaščitenih označb porekla in zaščitenih geografskih označb (Melton Mowbray Pork Pie (ZGO))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti člena 7(4) Uredbe,
ob upoštevanju naslednjega:
(1)
V skladu s členom 6(2) in členom 17(2) Uredbe (ES) št. 510/2006 je bila vloga Združenega kraljestva za registracijo imena „Melton Mowbray Pork Pie“ objavljena v Uradnem listu Evropske unije (2).
(2)
Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedeno ime registrirati.
(3)
V skladu z drugim pododstavkom člena 13(3) Uredbe (ES) št. 510/2006 pa se lahko določi prehodno obdobje za podjetja s sedežem v državi članici ali tretji državi, kjer se nahaja geografsko območje, če so omenjena podjetja zakonito tržila zadevne proizvode in neprekinjeno uporabljala zadevna imena najmanj pet let pred dnem objave iz člena 6(2) navedene uredbe ter so to izpostavila v postopku ugovora na nacionalni ravni iz člena 5(5) navedene uredbe.
(4)
Z dopisom z dne 6. aprila 2009 so organi Združenega kraljestva Komisiji potrdili, da podjetja Pork Farms Ltd, Stobarts Ltd in Kerry Foods Ltd s sedežem na njihovem ozemlju izpolnjujejo pogoje iz drugega pododstavka člena 13(3) Uredbe (ES) št. 510/2006.
(5)
Navedenim podjetjem je pod temi pogoji omogočeno, da še naprej uporabljajo registrirano ime „Melton Mowbray Pork Pie“ v prehodnem obdobju pet let od začetka veljavnosti te uredbe -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Podjetja Pork Farms Ltd, Stobarts Ltd in Kerry Foods Ltd lahko še naprej uporabljajo navedeno ime v obdobju pet let od začetka veljavnosti te uredbe.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. junija 2009

Labels: 3
17
18
6